Yevropa Ligasi. “Roma” o‘z maydonida “Borussiya M”ni yuta olmadi, “Arsenal” va “Man Yunayted” esa bazo‘r g‘alabaga erishdi (video)

Futbol bo‘yicha Yevropa Ligasining 3-turi doirasida 24-oktabr, payshanba kuni guruhlarda barcha o‘yinlar nihoyasiga yetdi.

“F” guruhidan o‘rin olgan bahsda Unai Emeri qo‘l ostidagi Londonning “Arsenal” klubi “Emireyts” stadionida Portugaliyaning “Viktoriya” klubini qabul qildi.
Bellashuv davomida “to‘pchilar” vakillari Gabriel Martinelli (32) hamda Nikolya Pepe (80, 90) raqib darvozasiga gol urgan bo‘lsa, mehmonlarning gollariga Markus Edvards (8) va Bruno Duarte (36) mualliflik qildi.
Shu tariqa London klubi o‘z uyida kechgan bahsda “Viktoriya”ni 3:2 hisobida bazo‘r mag‘lubiyatga uchratdi va 3 ochkoni qo‘lga kiritdi.
Ushbu g‘alabadan so‘ng londonliklar ochkolari sonini 9 taga yetkazdi va guruhda yaqqol peshqadamga aylandi. Birorta ham ochko yig‘a olmagan “Viktoriya” esa so‘nggi o‘rinda bormoqda.
Turning markaziy uchrashuvida Paulu Fonseka boshqaruvidagi Rimning “Roma” klubi o‘z maydonida “Borussiya Myunxengladbax” jamoasi bilan bahsga kirishdi.
O‘yinning 32-daqiqasida rimliklar klubi yarim himoyachisi Nikolo Dzanyolo hisobni ochgan bo‘lsa, 90-daqiqaga kelib hakam tomonidan mezbonlar darvozasiga penalti belgilandi. Undan germaniyalik hujumchi Lars Shtindl unumli foydalandi va hisobni tenglashtirdi.
Natijada uchrashuv 1:1 hisobida yakunlandi va tomonlar bir ochkodan bo‘lishib oldi.
Ma’lumot uchun, “Roma” 5 ochko to‘plagan holda “J” guruhida yetakchilik qilmoqda. “Borussiya Myunxengladbax” esa 2 ochko bilan oxirgi o‘rinni band qilib turibdi.
Ole-Gunnar Sulsher boshchiligidagi “Manchester Yunayted” esa safarda Serbiyaning “Partizan” klubiga qarshi maydonga tushdi.
Bahsdagi yagona gol 43-daqiqada penaltidan urildi. Unga “qizil iblislar” yarim himoyachisi Antoni Marsyal mualliflik qildi va jamoasiga muhim 3 ochkoni taqdim etdi.
Qayd etish joiz, “mankunianlar” 7 ochko jamg‘arib, “L” guruhida birinchi o‘rinda bormoqda. “Partizan” esa 4 ochko yig‘ib, 3-pog‘onani band qilib turibdi.
Yevropa Ligasi
3-tur bahslari
24-oktabr, payshanba
“A” guruhi
Gollar: 1:0 — 13 Kintana, 1:1 — 29, avtogol Medvedev, 1:2 — 45 Xallenius, 2:2 — 58 Ailton
Gollar: 1:0 — 48 Vaskes, 2:0 — 75 Vaskes, 3:0 — 78 Munir
“B” guruhi
Gollar: 0:1 — 2 Soteriu, 1:1 — 53 Shabanov
Gollar: 1:0 — 13, penalti Berget, 2:0 — 32 Molins, 2:1 — 50 Gerndt
“C” guruhi
Gol: 0:1 — 18 Fray
Gollar: 0:1 — 49 Berg, 0:2 — 90 Vilyena
“D” guruhi
Gol: 1:0 — 70 Bolazi
“E” guruhi
Gol: 0:1 — 9 Dyak
Gollar: 0:1 — 40 Latssari, 1:1 — 67 Kristi, 2:1 — 89 Jyulyen
“F” guruhi
Gollar: 1:0 — 28 Abraam, 2:0 — 73 Xinteregger, 2:1 — 82 Amalla
Gollar: 0:1 — 8 Edvards, 1:1 — 32 Martinelli, 1:2 — 36 Bruno Duarte, 2:2 — 80 Pepe, 3:2 — 90 Pepe
“G” guruhi
Gollar: 1:0 — 14, penalti Assale, 2:0 — 28, penalti Nsame
Gollar: 1:0 — 36 Dias, 1:1 — 44 Morelos
“H” guruhi
Gol: 0:1 — 13 Kampusano
Gol: 0:1 — 86 Varga
“I” guruhi
Gollar: 1:0 — 8 Silva, 1:1 — 14, avtogol Silva
Gollar: 0:1 — 3 Vegorst, 0:2 — 24 Joao Viktor, 1:2 — 41 Yaremchuk, 2:2 — 90 Yaremchuk
“J” guruhi
Gollar: 1:0 — 32 Dzanyolo, 1:1 — 90, penalti Shtindl
Gol: 1:0 — 78 Kaxveji
“K” guruhi
Gollar: 0:1 — 38 Rikardu Orta, 1:1 — 71 Nayir, 1:2 — 80 Eduardu
Gollar: 1:0 — 11 Shporar, 1:1 — 58 Saiss, 1:2 — 63, penalti Ximenes
“L” guruhi
Gol: 0:1 — 43, penaltiMarsyal
Gollar:
1:0 — 39, penalti Kopmeyners, 2:0 — 43 Boadyu, 3:0 — 77 Stengs, 4:0 — 83, penalti Kopmeyners, 5:0 — 85 Sugavara, 6:0 — 90 Idrissi
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!